Diari Oficial de la Generalitat Valenciana


Sumari del DOGV 1288, del 20-04-1990 (1990/817182)

RESOLUCIÓ de 4 d'abril de 1990, de la Direcció General de Producció i Indústries Agràries de la Conselleria d'Agricultura i Pesca, per la qual regula la campanya de vacunació antiràbica de 1990.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1288

Data del DOGV
:   20-04-1990

Secció del DOGV
:   ALTRES DISPOSICIONS

Número del document
:   1990/817182


Data del document
:   04-04-1990

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Resolució de 4 d'abril de 1990, de la Direcció General de Producció i Indústries Agràries de la Conselleria d'Agricultura i Pesca, per la qual es regula la campanya de vacunació antiràbica de 1990.  
Vista la importància que té per a la sanitat animal i humana, la prevenció contra el virus de la ràbia, cal continuar la pràctica anual de vacunacions de tot el cens caní existent, com a mesura fonamental de profilaxi contra la possible aparició i difusió d'aquesta zoonosi.  
Atés que la Conselleria d?agricultura i Pesca ha assumit les competències en matèria de sanitat animal, en especial tot allò referent a la prevenció de malalties en els animals.  
Fent ús de les facultats que tinc atribuïdes, he resolt:  
Article primer  
Els propietaris d'animals de l?espècie canina hauran de vacunar-los obligatòriament entre els dies 24 d'abril i 24 de juliol d'enguany.  
S'aconsella igualment la vacunació d'animals d?espècie felina (gats).  
Els cànids d'edat inferior a tres mesos podran ser vacunats, sense incórrer en sanció, fora del termini fixat, sempre que la vacunació se?ls practique quan tinguen aquesta edat. En aquest cas, el servei serà requerit al veterinari oficial o a un veterinari en exercici professional lliure autoritzat.  
Durant la campanya de vacunació, els veterinaris oficials o autoritzats podran extraure mostres dels gossos vacunats per a l?elaboració d'estudis epizootiològics; el propietari queda obligat a facilitar-ne l?extracció.  
Article segon  
Els ajuntaments elaboraran el cens caní dels seus municipis, conformement al que disposa l?article 35 del Decret de 4 de febrer de 1955, pel que s'aprovava el Reglament d'Epizoòties.  
Així mateix, els ajuntaments posaran a disposició dels serveis veterinaris oficials de la Conselleria d?agricultura i Pesca, per a la campanya, els locals idonis per a fer-hi la vacunació i, dins de les seues possibilitats, col·laboraran amb personal auxiliar en el desplegament que se?n faça. La campanya caldrà fer-la pública mitjançant bans i cartells, indicant-ne l?inici i la durada, i també l?horari fixat.  
El cens serà actualitzat sobre la base de les vacunacions realitzades en aquesta campanya, i hi figurarà, el nom, el domicili del propietari i una ressenya de cada animal. El dit cens estarà a disposició dels veterinaris oficials de la Conselleria d'Agricultura i Pesca.  
Article tercer  
La campanya antiràbica serà coordinada, a cada zona, pel corresponent veterinari oficial de la Conselleria; de la qual serà Director a nivell provincial, el Cap de la Secció de Producció i Sanitat Animal de la Direcció Territorial corresponent.  
Article quart  
Els veterinaris en exercici professional lliure autoritzat que desitgen participar en la campanya, ho comunicaran per escrit a les Seccions de Producció i Sanitat Animal dels Serveis Territorials, a través del seu respectiu col·legi oficial de veterinaris. Això no obstant, queda reservat el dret d?autoritzar el subministrament de vacunes als veterinaris que, havent participat en la campanya de vacunació antiràbica de 1989, no hi hagen tramés la relació nominal dels gossos vacunats per ells.  
Aquests veterinaris rebran les dosis de vacuna, la cartilla sanitària i la corresponent xapa d'identificació de la campanya antiràbica en els respectius col·legis professionals.  
El cost d'aplicació de la vacuna practicada pels serveis veterinaris oficials de la Conselleria d?agricultura i Pesca serà:  
Productes i material de la vacuna, 216 PTA.  
Cartilla sanitària, 25 PTA.  
Taxa de reconeixement i aplicació de la vacuna, 324 PTA.  
Total, 560 PTA.  
Quan l'aplicació siga realitzada per veterinaris en exercici lliure professional autoritzat, el cost serà:  
Import dels productes i del material de la vacuna, 216 PTA.  
Taxa de vacuna, 17 PTA.  
Cartilla sanitària, reconeixement i aplicació de vacuna, d'acord amb la tarifa col·legial.  
Aquestes quantitats s?actualitzaran immediatament, després de la publicació de la Llei de Pressuposts de 1990.  
Article cinqué  
Als propietaris dels gossos vacunats, se'ls lliurarà la cartilla sanitària, degudament emplenada pel veterinari, juntament amb la xapa corresponent que s'unirà obligatòriament al collar del gos, el qual haurà de dur-la sempre posada.  
Article sisè  
A partir de la data de finalització de la campanya, tots els gossos, els propietaris dels quals no tinguen la corresponent documentació sanitària actualitzada, seran arreplegats pels Serveis Oficials Municipals competents, segons estableix l'article 7è. de l'Ordre del Ministeri de la Governació, del 14 de juny de 1976 (BOE 14.07.76).  
Quan el propietari reclamarà un gos arreplegat pels serveis oficials municipals, el qual haurà estat vacunat abans de retornar- li'l, estarà obligat per a recuperar-lo, a pagar l'import de la vacunació i de la sanció pertinent.  
Quan finalitzarà la campanya, els veterinaris que hagen participat en ella, elaboraran un comunicat de les vacunacions, on es relacionaran els animals vacunats, la data de la vacunació, el nom i la raça de l'animal, i el nom i el domicili del propietari. Una còpia de la dita comunicació serà tramesa pels veterinaris esmentats, als Ajuntaments interessats, i una altra al veterinari oficial de la seua zona, sense perjudici que el Director de la campanya en demane informació en qualsevol moment.  
Article vuitè  
Quan se sospitarà o es confirmarà l'aparició d'un cas de ràbia, s'hi aplicarà el que s'ordena en el capítol XLIV, articles 346 al 351 del Reglament d'Epizoòties.  
Article nové  
El Director dels Serveis Territorials de la Conselleria d'Agricultura i Pesca de la província corresponent, aplicarà les sancions que calga als infractors del que s'estableix en aquesta normativa i en les disposicions vigents en matèria de lluita contra la ràbia.  
Article desè  
Atesa l'efectivitat que ha suposat el tractament antiequinococcòsic combinat amb la campanya de vacunació antiràbica, s'aconsella als propietaris dels gossos, la realització del dit tractament coincidint amb la pràctica de la vacunació de la ràbia.  
DISPOSICIO FINAL  
Aquesta normativa entrarà en vigor l?endemà de la publicació en el Diari Oficial de la Generalitat Valenciana.  
València, 4 d'abril de 1990. - El Director General de Producció i Indústries Agràries: Gonçal Casanova i López.